1 अगस्त को पुणे में होगा कार्यक्रम, PM को लोकमान्य तिलक सम्मान दिया जाएगा
Prime Minister Narendra Modi Narendra Modi Pune Event Update;  महाराष्ट्र में बीते दिनों भाजपा और एनसीपी के बीच नजदीकी और दूरी दोनों देखने को मिली। अजित पवार गुट ने जहां बीजेपी से हाथ मिलाया। वहीं शरद पवार गुट ने विरोधियों के खिलाफ मोर्चा खोल दिया
महाराष्ट्र में बीते दिनों भाजपा और एनसीपी के बीच नजदीकी और दूरी दोनों देखने को मिली। अजित पवार गुट ने जहां बीजेपी से हाथ मिलाया। वहीं शरद पवार गुट ने विरोधियों के खिलाफ मोर्चा खोल दिया।
इन सब के बीच पीएम मोदी, शरद और अजित पवार तीनों एक साथ मंच पर नजर आने वाले हैं। पीएम को एक अगस्त को पुणे में लोकमान्य तिलक राष्ट्रीय पुरस्कार से सम्मानित किया जाएगा।
इस कार्यक्रम में आयोजकों ने शरद पवार को चीफ गेस्ट के रूप में इन्विटेशन भेजा है, जबकि उनके भतीजे और मौजूदा डिप्टी सीएम अजीत पवार गेस्ट की लिस्ट में शामिल हैं।
लोकमान्य तिलक की 103वीं पुण्य तिथि पर कार्यक्रम
यह कार्यक्रम तिलक स्मारक मंदिर ट्रस्ट (हिंद स्वराज संघ) की तरफ से ऑर्गेनाइज किया जा रहा है। ट्रस्ट के अध्यक्ष दीपक तिलक ने कहा, हम 1 अगस्त को लोकमान्य तिलक की 103वीं पुण्य तिथि पर प्रधानमंत्री नरेंद्र मोदी को लोकमान्य तिलक राष्ट्रीय पुरस्कार से सम्मानित करेंगे।
तिलक ने आगे कहा, पीएम मोदी के अच्छे नेतृत्व और नागरिकों में देशभक्ति की भावना जगाने के लिए उन्हें इस पुरस्कार से नवाजा जा रहा है। महाराष्ट्र के राज्यपाल रमेश बैस, मुख्यमंत्री एकनाथ शिंदे, उप मुख्यमंत्री देवेंद्र फडणवीस भी गेस्ट लिस्ट में हैं।
2 जुलाई को अजित हुए थे शिवसेना-भाजपा सरकार में शामिल
PM का यह कार्यक्रम इसलिए भी अहम है क्योंकि जुलाई की शुरुआत में महाराष्ट्र में जो राजनीति बदलाव हुए, उससे सभी हैरान रह गए थे। अजित पवार और NCP के आठ विधायक 2 जुलाई को शिवसेना-भाजपा सरकार में शामिल हो गए थे।
अजित पवार ने तुरंत डिप्टी CM पद की शपथ ली। अजित को गद्दार कहा जाने लगा। शरद पवार गुट के समर्थकों ने उनके पोस्टर फाड़े। इसके बावजूद अजित ने एनसीपी पर अपना दावा किया।
शरद ने कहा था- महाराष्ट्र में घूमकर जनमत बनाएंगे
उधर 2 जुलाई को अजित पवार की बगावत के बाद शरद पवार ने कहा था, 'ये पार्टी मैंने बनाई थी। पार्टी के कार्यकर्ताओं पर मुझे पूरा विश्वास है। मैं महाराष्ट्र में घूमकर कार्यकर्ताओं को एकजुट करूंगा। उसके बाद लोगों के बीच जाकर जनमत बनाऊंगा।
दोबारा संगठन बनाना यह मेरा काम होगा और मैं यह कार्यकर्ताओं के साथ मिलकर करूंगा। पार्टी की भूमिका आगे क्या होगी, ये पार्टी के नेताओं से बात करके बताऊंगा। लोगों का समर्थन आपको है कि नहीं यह ज्यादा जरूरी है। मुझे भरोसा है कि हम लोगों के पास जाएंगे तो वो हमारे साथ आएंगे।'
राज्य के दौरे पर निकले शरद, कहा- न टायर्ड हूं, न रिटायर्ड हूं
नेशनलिस्ट कांग्रेस पार्टी (NCP) में फूट के बाद शरद पवार महाराष्ट्र के दौरे पर निकले हैं। 8 जुलाई को उन्होंने नासिक के येवला में जनसभा की थी। इस दौरान पवार ने कहा- मैंने कुछ लोगों पर भरोसा करके गलती की, वो गलती अब दोहराऊंगा नहीं।
शरद ने कहा था, वे न तो टायर्ड (थके हुए) हैं और न ही रिटायर्ड हैं। क्या आप जानते हैं कि मोरारजी देसाई किस उम्र में प्रधानमंत्री बने? मैं प्रधानमंत्री या मंत्री नहीं बनना चाहता, सिर्फ लोगों की सेवा करना चाहता हूं।
शरद ने यह बयान अजित पवार की उस टिप्पणी पर दिया था जिसमें उन्होंने कहा था कि साहेब की उम्र हो गई है, अब उन्हें रिटायरमेंट लेकर हमें आशीर्वाद देना चाहिए। पवार ने तब कहा था, 'मैं पार्टी को फिर से खड़ा करके दिखाऊंगा। मैं एक बार फिर से पूरे महाराष्ट्र का दौरा करूंगा।
NCP विवाद से जुड़ी ये खबरें भी पढ़ें...
शरद पवार को हटाकर अजित NCP अध्यक्ष बने
महाराष्ट्र के डिप्टी CM पद की शपथ लेने के बाद अजित पवार ने शरद पवार को राष्ट्रवादी कांग्रेस पार्टी (NCP) के राष्ट्रीय अध्यक्ष पद से हटाने का ऐलान किया। प्रफुल्ल पटेल ने मुंबई में 30 जून को पार्टी की राष्ट्रीय कार्यकारिणी की बैठक बुलाई थी, उसी में यह फैसला हुआ था। पढ़ें पूरी खबर...
जिस गणित से शिंदे को शिवसेना मिली, शरद से NCP छीन लेंगे अजित
अजित पवार ने नेशनलिस्ट कांग्रेस पार्टी यानी NCP और उसके चुनाव चिन्ह पर अपना दावा जताते हुए याचिका दाखिल की है। चुनाव आयोग ने कुछ महीने पहले जिस गणित से एकनाथ शिंदे को शिवसेना सौंपी थी, उस हिसाब से देखें तो NCP अजित पवार को ही मिलेगी। पढ़ें पूरी खबर...